
ДО 

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

От Емилия Младенова Кръстева – Председател на Общински съвет Златоград

Относно: Приемане на Проект на Правилник за изменение и допълнение на Правилник за реда и условията за отпускане на финансова помощ за новородено или осиновено дете на територията на Община Златоград, с цел синхронизирането и привеждането му в съответствие с изискванията на Закона за въвеждане на еврото в Република България (ЗВЕРБ)
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В § 6 от Преходните и заключителни разпоредби (ПЗР) на Закона за въвеждане на еврото в Република България (ЗВЕРБ) е вменено задължение на държавните органи и органите на местното самоуправление да приемат изменения и допълнения в подзаконови нормативни актове, необходими за изпълнението му, във връзка с въвеждане на еврото като парична единица на Република България. Измененията и допълненията в актовете на общинските съвети влизат в сила от датата на въвеждане на еврото в Република България. В § 5 от ПЗР на ЗВЕРБ е указано, че действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в закона правила за превалутиране. В тези случаи се прилага принципът за автоматичност, според който стойностите, посочени в левове, в съществуващите правни инструменти се считат за стойности в евро при прилагане на официалния валутен курс и в съответствие с правилата за превалутиране и закръгляване.

Мотиви по предложения Проект на Правилник за изменение и допълнение на Правилник за реда и условията за отпускане на финансова помощ за новородено или осиновено дете на територията на Община Златоград, приет от Общински съвет Златоград, бяха публикувани  на 20.08.2025г., на интернет страницата на Община Златоград, ведно с Проекта за Правилник и съобщение. В рамките на предоставения регламентиран 30 дневен срок, съгласно разпоредбата на чл. 26, ал. 3 от Закона за нормативните актове и във връзка с чл. 77 от Административния кодекс, в деловодството на Общински съвет Златоград, в Центъра за административно обслужване, гр. Златоград, ул. Стефан Стамболов № 1, както и на електронния адрес на Общински съвет: obs_zlatograd@abv.bg , няма постъпили писмени предложения и становища. 

Общественото обсъждане на Проект на Правилник за изменение и допълнение на Правилник за реда и условията за отпускане на финансова помощ за новородено или осиновено дете на територията на община Златоград, приет от Общински съвет Златоград се проведе на 19.09.2025 г. от 16,00 часа в заседателната зала на ІІ-ри етаж в сградата на Общинска администрация Златоград, за което е съставен протокол.

1. Причини, които налагат предлаганите измененията

Съгласно Закон за въвеждане на еврото в Република България (ЗВЕРБ) размерът на местните такси и цени на услуги и права се определят в български лева и евро за период от време, който започва един месец след датата на влизане в сила на решението за приемане на еврото и приключва 12 месеца след датата на въвеждането му в Република България.

Датата на въвеждане на еврото в Република България е датата, определена в Решение на Съвета на Европейския съюз за приемането на еврото от Република България, прието в съответствие с чл. 140, § 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, § 3 от Договора за функционирането на Европейския съюз.

Съгласно § 6 от ПЗР на Закона за въвеждане на еврото в Република България органите на местното самоуправление приемат в 6-месечен срок от влизането в сила на този закон, изменения и допълнения в подзаконови нормативни актове, необходими за изпълнението на този закон, във връзка с въвеждане на еврото като парична единица на Република България. Това означава, че в срок до м. февруари 2025 г. Община Златоград следвало да направи преглед и актуализация на всички подзаконови нормативни актове, с цел привеждането им в съответствие с изискванията на Закона.
2.
Цели, които се поставят.

С предложените промени се цели привеждане в съответствие с действащите от по-висока степен нормативни актове - Закона за въвеждане на еврото в Република България, както и постигане на ясна регламентация в уредбата на обществените отношения.
3.
Финансови средства, необходими за прилагането на Правилника.
Прилагането на Правилника, няма да е свързано  с изразходване на допълнителни финансови средства от бюджета на Общината, както и с ангажиране на допълнителни човешки ресурси.
4.
Очаквани резултати от прилагането, включително финансовите.
Подобряване на процесите по предоставяне на административни услуги, подобряване качеството на обслужване на потребителите, регулиране на правилното прилагане на нормативните актове от по-висока степен.

Приемането на настоящият проект на правилник е обосновано с приемането на нормативен акт от по-висока степен и целѝ привеждането му в съответствие с разпоредбите на същия.
5.
Анализ за съответствие с правото на Европейския съюз
Предлаганите промени на Правилник за изменение на Правилника, са във връзка с  Закона за въвеждане на еврото в Република България, който е съобразен с европейското законодателство и същия е в съответствие с правото на Европейския съюз.

В качеството си на подзаконов нормативен акт, правилника е в съответствие с разпоредбите на Европейската харта за местното самоуправление и директивите на Европейската общност, свързани с урежданата с Правилника материя.

Предвид изложеното, предлагам след обсъждане, Общински съвет Златоград да приеме следният проект на решение:

РЕШЕНИЕ:
На основание чл. 21, ал. 2 от ЗМСМА във връзка с § 6 от Преходните и заключителни разпоредби на Закона за въвеждане на еврото в Република България, при спазване разпоредбите на чл. 76, ал. 3, чл. 77 и чл. 79 от АПК и в съответствие с чл. 8, чл. 11, ал. 3, чл. 15, ал. 1, чл. 26 и чл. 28 от Закона за нормативните актове, Общински съвет Златоград 
РЕШИ:
§1. Приема Правилник за изменение и допълнение на Правилника за реда и условията за отпускане на финансова помощ за новородено или осиновено дете на територията на Община Златоград, приет с Решение № И 128/21.06.2024 г. (в сила от 06.06.2024г.), приложен към настоящото решение.

§ 2. Настоящият правилник влиза в сила, считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС.

 Приложение: 

1. Проект на правилник;
2. Мотиви към Проекта на правилник за изменение и допълнение;
3. Протокол от общественото обсъждане, проведено  на 19.09.2025г.
С уважение,

ЕМИЛИЯ КРЪСТЕВА
Председател на Общински съвет  Златоград 

	35,50 лв.

